පානදුර කොළඹ ධාවනයේ යෙදෙන බස් රථයක රියදුරුට සහ කොන්දොස්තරට පහර දී මුදල් පැහැරගැනීම සම්බන්ධයෙන් සැකකෙරෙන රත්මලාන ගමනාගමන මණ්ඩල ඩිපෝවේ සේවයේ නියුතු රියදුරකු සහ කොන්දොස්තර වරයකු අත්අඩංගුවට ගෙන නොමැති බව බස් රථ සේවකයෝ පවසති.ගල්කිස්ස පොලිසිය අසලට රැස් වූ බස් රථ සේවකයන් විශාල ප්‍රමාණයක් ඊට විරෝධය දක්වමින් රැඳී සිටියෝය.මෙම ප්‍රහාරය සම්බන්ධයෙන් රත්මලාන ගමනාගමන මණ්ඩලයේ ආරක්ෂක සේවයේ නියුතු නියාමකයින් දෙදෙනකු පොලිසිය මගින් අත්අඩංගුවට ගෙන ඇති අතර මෙම ආරක්ෂකයින් දෙදෙනා පහරදීම සිදුවූ දින ප්‍රධාන ගේට්ටුවේ රාජකාරියේ යෙදී සිටිමින් මෙම ප්‍රහාරයට ආධාර අනුබල දී ඇතැයි පොලිසිය කියයි.මෙම සිද්ධිය සම්බන්ධයෙන් ගල්කිස්ස පොලිසිය ගල්කිස්ස අධිකරණයට වාර්තාවක් ඉදිරිපත් කර ඇත.